Steelwing
Steelwing on Rootsi heavy metal'i ansambel, mis tegutseb aastast 2009. Bänd moodustus suures osas ansambli Hellevator baasil ning sellel õnnestus hankida ka plaadileping NoiseArt Recordsiga. 2010. aastal ilmus bändi debüütalbum "Lord of the Wasteland" ning pärast seda ka EP "Roadkill (Kill or Be Killed)". Steelwing esines koos Sabatoni ja Alestormiga 1. novembril 2010 Eestis Rock Cafés.